Ek is regtig spyt dat ek al die media inligting oor die produksie verloor het. Marius Weyers het die regie behartig en 'n puik produksie daarvan gemaak met Nomsa Nene in die hoofrol en met 'n ongelooflike begaafde swart rolverdeling. Tot my ewige skande kan ek net 'n paar name onthou en dit sou onregverdig wees om net hulle te noem en die ander te ignoreer. Elkeen van hulle het besonderse vertolkings gelewer. Roelien Sprüyt en die uwe het al die kleiner blanke rolle vertolk.